Eelnõu

NARVA LINNAVOLIKOGU

MÄÄRUS

\_\_\_.\_\_\_.\_\_\_\_\_nr\_\_\_\_\_

**Narva Linnavolikogu 11.03.2010.a määrusega nr 9 kinnitatud „Uusi töökohti loovate ettevõtjate toetamise kord“ kehtetuks tunnistamine**

Määrus kehtestatakse haldusmenetluse seaduse § 92 lg 4 ja § 93 lg 1 alusel.

**§ 1 Reguleerimisala**

Käesoleva määrusega tunnistatakse kehtetuks Narva Linnavolikogu 11.03.2010.a määrusega nr 9 vastuvõetud Uusi töökohti loovate ettevõtjate toetamise kord ja kehtestatakse Korra kehtetuks tunnistamisega seotud õiguslikud tagajärjed.

**§ 2 Uusi töökohti loovate ettevõtjate toetamise korra kehtetuks tunnistamine**

Käesoleva määruse jõustumisega tunnistatakse kehtetuks Narva Linnavolikogu 11.03.2010.a määrusega nr 9 vastuvõetud Uusi töökohti loovate ettevõtjate toetamise kord.

**§ 3 Uusi töökohti loovate ettevõtjate toetamise korra kehtetuks tunnistamise tagajärjed enne kehtetuks tunnistamisest eraldatud toetustele**

Sõltumatult Narva Linnavolikogu 11.03.2010.a määrusega nr 9 vastuvõetud Uusi töökohti loovate ettevõtjate toetamise korra kehtetuks tunnistamisega jäävad enne eelmainitud korra kehtetuks tunnistamist korra alusel vastuvõetud haldusaktid toetuse andmise kohta ja haldusaktide alusel sõlmitud lepingud kehtima toetuse saajate suhtes kuni haldusaktides või lepingutes määratud toetuse lõpptähtaja saabumiseni Narva Linnavolikogu 11.03.2010.a määrusega nr. 9 vastuvõetud Uusi töökohti loovate ettevõtjate toetamise korra ja korra alusel kehtestatud haldusaktide ja lepingute tingimustel.

**§ 4 Rakendussätted**

Määrus avalikustatakse ja jõustub seadusega ettenähtud korras.

Aleksandr Jefimov

Linnavolikogu esimees

**Seletuskiri**

**Määruse „Narva Linnavolikogu 11.03.2010.a määrusega nr 9 kinnitatud „Uusi töökohti loovate ettevõtjate toetamise kord“ kehtetuks tunnistamine“ kohta**

Uusi töökohti loovate ettevõtjate toetamise kord (edaspidi ka Kord) oli vastu võetud Narva Linnavolikogu 11.03.2010.a määrusega nr 9 ja jõustus 14.03.2010.a

Korra vastuvõtmine oli põhjendatud eelkõige sellega, et majandussurutise tõttu vähenes Narvas olemasolevate töökohtade arv ja sellega vähenes ka tulumaksubaas ning Narva linna eelarve tulud. Korra põhiidee oli järgmine: juhul kui ettevõte loob Narvas täiesti uued töökohad, siis nendel töökohtadel töötavate töötajate palgast makstava ja linnale laekuva tulumaksu osa kulutatakse osaliselt uusi töökohti loovate ettevõtte tegevuse toetamiseks.

Korra vastuvõtmise päeval oli kord asjakohane ja vajalik abinõu ettevõtjate toetuseks ajal, kui majandussurutise tulemusel kasvas tööpuudus rekordtasemeni. Seetõttu vaatamata eelarve koormusele, leidis linn võimaluse viia ellu nimetatud abinõu. Ajaperioodil 2010 kuni 2017 oli toetatud 4 (neli) ettevõtet. Toetuse summa oli 173486 eurot. Loodi 358 uut töökohta.

Alates 07.07.2012.a hakkasid kehtima konkurentsiseaduse muudatused (§§ 30-49²), millega olid kehtestatud riigiabi põhimõtted. Konkurentsiseaduse § 30¹ lg 1, mille kohaselt kohalikku omavalitsust, kes kasutab oma vahendeid toetuste osutamiseks, käsitletakse riigiabi andjana.

2016. aasta novembrist oli riiklikul tasandil vastu võetud Tööhõiveprogramm 2017-2020 , mida käsitletakse riigiabina ja realiseeritakse Töötukassa kaudu[[1]](#footnote-1). Tööhõiveprogrammi raames tegutseb meede ''Töökoha loomise toetus''. Töökoha loomise toetus on Ida-Viru maakonnas töökohtade loomiseks töötute tööle rakendamiseks tööandjale makstav toetus.

Mõlemad toetused on konkurentsiseaduse § 33 lg 1 kohaselt vähese tähtsusega riigiabi.

Tööhõiveprogrammi kehtestamisega hakkasid Korra ja eelmainitud programmi alusel eraldatavad toetusmeetmed faktiliselt dubleerima teineteist. Seoses sellega on Korra alusel eraldatavad toetused on liigsed.

Haldusmenetluse seaduse § 64 lg. 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. Antud juhul korra kehtetuks tunnistamine ei too kahju isikutele, kellele antud haldusakt on suunatud. Kuna Korda ei tunnistata kehtetuks tagasiulatuvalt, siis kõik haldusaktid, mis on vastu võetud Korra alusel on jõus ning samuti jäävad jõusse Korra kehtetuks tunnistamise päevaks sõlmitud lepingud. Seega ei tekita Korra kehtetuks tunnistamine ka nendele isikutele kahju, kes said Korra alusel toetusi.

Lähtudes sellest on antud haldusakti kehtetuks tunnistamine lubatav.

Eelmainitud Tööhõiveprogramm on kehtestatud aastateks 2017-2020. Kuna 2020.aastaks on väga keeruline ennustada majanduslikku olukorda, ei ole võimalust säilitada Korra kehtivust. Juhul kui riik lõpetab aastal 2020 uute töökohtade loomiseks suunavate toetuste eraldamist, siis aastal 2020 tekib linnal võimalus uuesti kaaluda majanduslikku olukorda ja toetuse eraldamise vajadust ning kehtestada tulevikus tekkivale olukorrale kõige sobivam toetuse kord.

Georgi Ignatov

Narva Linna Arenduse ja Ökonoomika Ameti

direktor

1. https://www.tootukassa.ee/content/tooandjale-ja-partnerile/tookoha-loomise-toetus [↑](#footnote-ref-1)